Sigurd Erixon

Sigurd Emanuel Erixon (født 26. mars 1888, død 18. februar 1968) var en svensk etnolog og kulturhistoriker.

Erixon var den svenske etnologiens lederskikkelse i fagets oppbyggingsperiode, første halvdel av 1900-tallet. En hel generasjon av svenske etnologer hadde ham som lærer.Karl-Olov Arnstberg, Utforskaren. Studier i Sigurd Erixons etnologi. Stockholm 1989, s. 7 Erixon ble amanuensis ved Nordiska museet i 1914. I 1925 ble han fil.lic. i Uppsala, og  fil. hedersdoktor 1927.

Erixon har utført et omfattende og grunnleggende arbeid for svensk etnologi, særlig innen emnene byggeskikk og samfunn. Han har skrevet en rekke viktige artikler, publisert bl.a. i Nordiska Museets årbok Fataburen og i tidsskriftene Rig og Ymer.

Erixon utførte et omfattende arbeid ved allmueavdelingen på Nordiska museet. 
Han arbeidet også atskillig for ulike svenske hembygdsmuseer, og han redigerte bokverket Svenska kulturbilder (1929ff) og var redaksjonssekretær for verket Kulturhistorisk leksikon for nordisk middelalder.

På 1960-tallet gjennomgikk svensk etnologi det som Karl-Olov Arnstberg kaller et paradigmeskifte. Etter dette har Sigurd Erixon mer og mer forsvunnet fra pensumlistene i faget.Karl-Olov Arnstberg, Utforskaren. Studier i Sigurd Erixons etnologi. Stockholm 1989, s. 125ff

Referanser

Eksterne lenker
 "Etnologins kulturhistoriska vändningar" av Birgitta Svensson
 Folklovsarkivet och Sigurd Erixon
 Nordiska museet och Sigurd Erixon
 "Ynglingalaget" Fataburen 1921

Kategori:Svenske etnologer
Kategori:Svenske historikere
Kategori:Museumsfolk
Kategori:Medlemmer av Kungliga Vitterhets Historie och Antikvitets Akademien